
Federalno ministarstvo okoliša i turizma, na osnovu člana 103., 104 i 106. stav (1) Zakona o zaštiti okoliša („Službene novine Federacije BiH“, broj 15/21), čl. 8, 12 i 13. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“ broj 51/21 i 96/22), i člana 200. Zakona o upravnom postupku (“Službene novine Federacije BiH”, broj: 02/98 i 48/99 i 61/22), rješavajući po zahtjevu pravnog lica „PLAMA-PUR BH“ d.o.o. Kakanj, za postrojenje za pogon proizvodnje meke poliuretanske pjene, koji se nalazi na adresi Bjelavići b.b. Kakanj, broj: EB-ZO-PSN-1260-04/25 od 04.11.2025. godine u predmetu izdavanja saglasnosti na Plan sprečavanja nesreća većih razmjera, donosi: 



RJEŠENJE


1. Utvrđuje se saglasnost na Plan sprečavanja nesreća većih razmjera pravnom licu „PLAMA – PUR BH“ d.o.o. Kakanj za postrojenje za pogon proizvodnje meke poliuretanske pjene koji se nalazi na adresi Bjelavići b.b. u Kaknju. Fabrika za proizvodnju meke poliuretanske pjene operatera „PLAMA-PUR“ nalazi se u naselju Haljinići, općina Kakanj na parceli k.č. br.155/1 KO Haljinići. Proizvodna hala je smještena uz postojeći stambeno-poslovni objekat. Objekat je lociran na ravnom terenu i sa pristupnog puta ima osiguran prilazni put površine 407 m 2  koji je sastavni dio nekategorisanog puta priključenog na regionalnu saobraćajnicu R-466 i preko susjedne parcele (odvoz gotovih proizvoda). Izgrađen je i proširen novi manipulativni prostor koji je osigurao dovoljan broj parking mjesta te nesmetan pristup objektima teretnim, putničkim i ostalim vozilima. Na predmetnoj lokaciji nalazi se skladište repromaterijala u kojem su smještene sirovine u tečnom stanju: 4 cisterne poliola od po 20 m3 i cisterne poliola od po 50 m3 (sve ukupno 180m3) i 2 cisterne toluen diizocijanata (40 m3), sa naglaskom na TDI. Skladište repromaterijala je smjepteno u sklopu proizvodne hale i nalazi se na lijevoj strani u odnosu na proizvodnu halu. Tip skladišta je zatvoreno skladište i pozicionirano tako da se nalazi na 1,3 m ispod nivoa poda proizvodne hale. 

2. Pravni osnov za postupanje 

Pravno lice pogona/postrojenja/skladišta u skladu sa članom 102. stav (1) 103., 104. i 106. stav (1) Zakona o zaštiti okoliša („Službene novine Federacije BiH“, broj: 15/21, (u daljem tekstu: Zakon) i članom 8. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22), (u daljem tekstu: Pravilnik) dužan je izraditi Plan sprečavanja nesreća većih razmjera i osigurati njegovo provođenje u cilju postizanja visokog nivoa zaštite ljudi i okoliša. 

Prema Pravilniku, postrojenje za pogon proizvodnje meke poliuretanske pjene pripada nižem razredu pogona/postrojenja/skladišta koje može izazvati nesreće većih razmjera,  s obzirom da se skladište opasne supstance u količinama koje prelaze donje granične količine utvrđene Prilogom Ia. Opasne supstance, Dio 2. - Nazivi opasnih supstanci, Kolona 2. - Opasne supstance pod rednim brojem 26. – 2,4 diizocianatotoluena i 2,6-diizocianatotoluena, Pravilnika.

3. Organizacijska struktura i osoblje

Operater „PLAMA-PUR BH“ d.o.o. Kakanj ima jasno definisanu strukturu odgovornosti, izvještavanja i komunikacije za sve aktivnosti vezane za sigurnost, što je prikazano u sljedećoj tabeli.

Tabela1: Organizacijska struktura sigurnoati operatera „Plama-Pur BH “d.o.o. Kakanj
	FUNKCIJA
	GLAVNA ODGOVORNOST
	DIREKTNO NADREĐENI 

	


Direktor
	
· Odobrava i provodi sigurnosnu politiku 
· Osigurava resurse 
· Nadzor nad provođenjem sistema sigurnosti 

	

/

	








Vođa procesne tehnologije i tehničkog servisa
		
· Upravlja sistemom sigurnosti
· Izrađuje procjene rizika
· Izrađuje sigurnosne procedure
· Učestvuje u izradi Planova sprečavanja nesreće većih razmjera
· Vodi evidenciju o obukama i incidentima
· Prati proizvodni proces
· Nadzire ispravnost opreme (spremici TDI-a)
· Nadzire poštivanje sigurnosnih procedura
· Organizuje servisiranje i održavanje sigurnosne opreme (ventili, sistemi za ventilaciju i sl.)
· Podnosi izvještaje o stanju sigurnosti Direktoru i sudjeluje u unapređivanju istog




	










Direktor

	




Komercijalista prodaje i nabave –tehnolog 
		

	
· Prati proizvodni proces 
· Nadzire ispravnost opreme (spremici TDI-a) 
· Nadzire poštivanje sigurnosnih procedura 
· Svaku nepravilnost prijavljuje direktno nadređenom 




	




Vođa procesne tehnologije i tehničkog servisa

	Magaciner
	
· Izvršava radne zadatke prema propisanim procedurama (svako u svom djelokrugu rada) 
· Koristi zaštitnu opremu 
· Provjerava sigurnosnu opremu 
· Prijavljuju svaku nesigurnu situaciju ili uočeni kvar direktno nadređenom 

	

Komercijalista prodaje i nabave –tehnolog

Vođa procesne tehnologije i tehničkog servisa 

	Manipulant procesne linije
	
	

	Manipulant strojem za komprimiranje pjene
	
	

	Radnik u proizvodnji
	
	

	Vanjsko osoblje (kooperant i posjetioci)
	
· Prolaze internu obuku o rizicima prije ulaska i rada 
· Poštuju sigurnosna pravila 

	Osoba dodijeljena kao pratnja 





Odgovornost uključenog osoblja je sljedeća: 

1. Direktor je odgovaran za:

· Odobravanje i povlačenje svih dokumenata sistema upravljanja sigurnošću,
· Provođenje sigurnosne politike,
· Osiguravanje potrebnih resursa, 
· Imenovanje odgovornog lica zaduženog za provođenje postupka kod velike nesreće, kao i njegovog zamjenika,
· Nadzor nad provođenjem sistema sigurnosti.

2. Vođa procesne tehnologije i tehničkog servisa odgovoran je za:

· Pravljanje sistemom sigurnosti,
· Izradu procjene rizika i sigurnosnih procedura, 
· Tačnost podataka koje daje za izradu Planova sprečavanja nesreće većih razmjera, 
· Vođenje evidencije o obukama i incidentima, 
· Praćenje proizvodnog procesa,
· Nadziranje ispravnosti opreme (spremici TDI-a),
· Nadziranje poštivanja sigurnosnih procedura, 
· organizaciju servisiranja i održavanja sigurnosne opreme (ventili, sistemi za ventilaciju i sl.), 
· podnošenje izvještaja o stanju sigurnosti Direktoru i sudjelovanju u unapređivanju istog 

3. Komercijalista prodaje i nabave – tehnolog odgovoran je za: 

· praćenje proizvodnog procesa, 
· nadzor ispravnost opreme (spremici TDI-a), 
· nadzor poštivanja sigurnosnih procedura, 
· prijavljivanje svake nepravilnosti direktno nadređenom, 
· u odsustvu Vođe procesne tehnologije i tehničkog servisa odgovoran je za sve njegove obaveze.

4. Svi zapsolenici odgovorni su za:

· izvršavanje radnih zadataka prema propisanim procedurama (svako u svom djelokrugu rada), 
· korištenje zaštitne opreme, 
· provjeru sigurnosne opreme, 
· prijavu svake nesigurne situacije ili uočenog kvara direktno nadređenom. 

5. Vanjsko osoblje je odgovorno za:
       
· prolazak i poštivanje interne obuke o rizicima prije ulaska i rada, 
· poštivanje sigurnosna pravila operatera. 

Uloga osoblja uključenog u provođenje postupaka kod nesreće većih razmjera je sljdeća: 

· Vođa procesne tehnologije i tehničkog servisa, je ujedno i imenovano odgovorno lice zaduženo za provođenje postupaka kod velike nesreće, i po prijavi nesereće je odgovoran za: 

- Izvještavanje nadležnih subjekata i Direktora u skladu sa alarmnim planom A1, A2 ili A3, 

- Pokretanje postupaka i vođenje i koordiniranje akcije radi ublažavanja posljedica na mjestu velike nesreće u skladu sa alarmnim planom A1, A2 ili A3. 

· Komercijalista prodaje i nabave – tehnolog, koji je zamjenik imenovanog odgovornog lica zaduženog za provođenje postupaka kod velike nesreće odgovorno je da preuzme sve odgovornosti imenovanog odgovornog lica zaduženog za provođenje postupaka kod velike nesreće,

· Svi zaposlenici operatera na lokaciji, zaposlenici kooperanata i svi prisutni dužni su postupiti prema uputi imenovanog odgovornog lica zaduženog za provođenje postupaka kod velike nesreće, bez ugrožavanja vlastitog života i života drugih lica.


Alarmni nivoi:

A1: 
· nema uticaja van granica pogona,
· nema neposredno prijeteće opasnosti po ljude i okolinu,
· događaji kod kojih nema opasnosti prema vani pogona, ali okolno stanovništvo može primjetiti i smatrati opasnim,
· štetu mogu otkloniti obučeni zaposlenici unutar pogona.

A2: 
· Ne može se isključiti uticaj van granica pogona,
· Potoji neposredna opasnost po ljude i okolinu,
· događaji kod kojih se mogu konstatovati djelovanje van pogona pri čemu zdravlje nije ugroženo.

A3:
· vjerovatno će doći do ili već postoji ugroženost ljudi i/ili materijalnih sredstava i okoline van granice pogona, 
· za djelovanje van granica pogona zaduženi su nadležni organi.


U cilju sprečavanja i što efikasnijeg djelovanja u slučaju nesreće većih razmjera operater „PLAMA-PUR BH“ d.o.o. Kakanj izrađuje plan osbosobljavanja i djelovanja: 

Tabela 2: Plan osposobljavanja i djelovanja 

	Vrsta osposobljavanja
	Osoblje
	Rok osposobljavanja
	Način i program provođenja osposobljavanja

	Upoznavanje sa općim mjerama sigurnosti

	
-Svi radnici,
- Kooperanati,
- Posjetitelji

	Prije ulaska na lokaciju
	Internom prema odobrenom planu

	



Obuka iz oblasti zaštite od požara
	




Svi radnici
	Kod zasnivanja radnog odnosa, a potom periodično svake dvije godine
	Ovlaštena organizacija, prema Programu obuke zaposlenika u pravnim licima, državnim organima i drugim institucijama u oblasti zaštite od požara (“Sl.
novine Federacije BiH”, br. 59/10.)



	Osposobljavanje za siguran rad prema specifičnostima radnog mjesta

	

Svi radnici

	-Kod zasnivanja radnog odnosa, odnosno premještaja na druge poslove,
-Prilikom uvođenja novetehnologije ili novih sredstava za rad,
- Kod promjene procesa rada koji može prouzrokovati promjenu mjera za siguran i zdrav rad

	Ovlaštena organizacija, prema odobrenom programu


	Osposobljavanje za efikasno upravljanje skladištem toluen diizocijanata

	
Radnici koji su ovlašteni za rad u skladištu i prijem sirovina

	
Kod zasnivanja radnog odnosa, a potom periodično svake tri godine

	Interno, prema unaprijed definisanim radnim procedurama


	



Osposobljavanje za rukovanje zapaljivim tečnostima i gasovima u prometu

	



Svi radnici koji rukuju zapaljivim tečnostima i gasovima u prometu

	



Kod zasnivanja radnog odnosa

	Ovlaštena organizacija, prema programu definisanom u Pravilniku o stručnoj spremi i načinu provjere stručnog znanja lica koja mogu rukovati eksplozivnim materijama i lica koja mogu rukovati zapaljivim tečnostima i gasovima u prometu (“Službeni list SRBiH, br. 15/78)


	

Osposobljavanje za pružanje prve pomoći

	
Imenovano odgovorno lice zaduženo za provođenje postupaka kod velike nesreće i njegov zamjenik

	

Svake 3 godine


	Crveni križ ili ovlašteni specijalista medicine rada - prema usvojenom programu provoditelja obuke


	
Vježba evakuacije

	
Svi radnici

	
Svake 2 godine

	Ovlaštena organizacija, prema planu evakuacije

	
	Osposobljavanje za djelovanje u slučaju nesreće većih razmjera



	
Svi radnici

	
Kod zasnivanja radnog odnosa, a potom periodično svake tri godine

	Interno, prema unaprijed definisanim sigurnosnim procedurama







Vanjsko osoblje, tj. osoblje kooperanata i posjetioci trebaju proći internu obuku iz oblasti sigurnosti sa akcentom na njihov djelokrug rada i prilikom boravka na lokaciji pogona Operatera „PLAMA-PUR BH“ d.o.o. Kakanj trebaju biti pod stalnom pratnjom odgovorne osobe ispred organizacije.

Operater „PLAMA-PUR BH“ d.o.o. Kakanj će ažurno voditi evidencije o obukama i u okviru redovnih internih preispitivanja sistema upravljanja sigurnosti davati ocjenu spremnosti osoblja.



4. Identifikacija i procjena velikih opasnosti

Identifikacija i procjena velikih opasnosti podrazumjeva usvajanje i provođenje postupaka za sistemsku identifikaciju velikih opasnosti koje proizilaze iz uobičajenog rada uključujući djelatnosti kooperanata, prema potrebi, i procjena njihove vjerovatnosti i ozbiljnosti.

Uzorci opasnosti

Uzrokom opasnosti se smatra događaj, odnosno poremećaj u procesu rada ili propust radnika, a usljed kojeg može doći do oslobađanja opasne tvari ili tvari koja može uzrokovati opasnost, te može doći do povezivanja u uzročno-posljedićni lanac događaja koji sami za sebe ne predstavljaju dovoljan uzrok ugrožavanja, ali usljed pretpostavljenog povezivanja događaja predstavlja realnu opasnost. 

	GRUPE MOGUĆIH UZROKA
	MOGUĆI UZROCI UNUTAR GRUPE 

	





Operativni uzroci 
	

Ljudski faktor
	Nepažnja prilikom dopreme opasnih tvari, pretakanja i sl.

	
	
	Nepridržavanje uputa i nepažnja prilikom održavanja postrojenja 

	
	
	Rukovanje instalacijama i uređajima na tehnički nedopušten način

	
	



Poremećaji tehnološkog procesa
	Procesni ili drugi poremećaji procesnih uvjeta i sigurnosne opreme spremnika, cjevovoda i sl.

	
	
	Oštećenje spremnika uslijed korozije, lošeg brtvljenja i sl.

	
	
	Kvarovi većeg obima na postrojenju (spremniku i kvarovi opreme za pretovar)

	
	
	Kvarovu, oštećenja ili preopterećenje elekstričnih instalacija i opreme

	
Vanjski uzroci 
	Namjerno razaranje 
	Orgnizirani kriminal, terorizam, sabotaže, psihički nestabilne osobe

	
	Domino – efekat 
	Događajiizvan područja postrojenja

	Prirodni uzroci
	
Prirodne nepogode jačeg inteziteta
	Munje/elektrostatički izboj

	
	
	Zemljotres 

	
	
	Olujno nevrijeme

	
	
	Ekstremne temperature 




Djelatnost koja se obavlja na lokaciji Operatera „PLAMA-PUR BH“ d.o.o. Kakanj jeste proizvodnja meke poliuretanske pjene. Jedna od osnovnih sirovina za proizvodnju meke poliuretanske pjene je toluen diizocijanat (TDI), opasna supstanca koja se nalazi na popisu u Pravilniku i koja može dovesti do nesreće većih razmjera. U slučaju kada su ispunjeni maksimalni kapaciteti prisutan je u količini od 40 m3, odnosno 48.4 tone. Obzirom da je za projiciranu proizvodnju, uz ostale sirovine, potrebna jedna cisterna TDI, i da Operater tu količinu TDI-a i skladišti, ta količina od 20 m3, odnosno 24.2 tone TDI-a je i korištena za modeliranje nesreće većih razmjera i izračun zona opasnosti.

Izrađena i analizirana su dva scenarija nesreća , njihova vjerovatnoća i uslovi pod kojima izbijaju te je analiziran utjecaj opasnosti na ostale objekte i druge tačke u postrojenju, kao i na okolinu. Mogući scenariji za nesreće većih razmjera su: 

1. Curenje iz cisterne - manja pukotina/ curenje iz ventila 
2. Isparavanje lokve toluen diizocijanata (18 m3). 

Naziv scenarija: Curenje iz cisterne – manja pukotina/curenje iz ventila 

Opis scenarija: Za prikaz je odabran realističan scenarij curenja toluen diizocijanata – standardni ventil kružnog otvora dijametra 25 cm. 
U odabranom scenariju curenje se dešava kroz mali otvor, a TDI je gusta tečnost te je samo curenje vrlo malo/sporo. Para TDI-a se brzo taloži formirajući lokvu koja sporo isparava, ali se isparavanje ne širi daleko zbog niske volatilnosti i velike molekularne mase TDI-a. 
Toksični efekti bi se mogli javiti samo neposredno oko mjesta curenja unutar radijusa 10-25 metara, i to ako osoba udiše direktno iznad mjesta isparavanja. Koncentracije su ograničene na vrlo mali prostor oko samog izvora, pa nema šireg toksičnog oblaka koji bi zahtijevao evakuaciju okoline. Za zatvoreno skladište, to znači da bi bili ugroženi samo radnici u neposrednoj blizini, dok šira kontaminacija zraka u objektu nije značajna ako je ventilacija prostora minimalna. 
TDI je toksična hemikalija, a ne primarno zapaljiva. Iako ima određenu zapaljivost, glavnu opasnost predstavlja toksični oblak pare koji nastaje, te je on i korišten za izradu zona ugroženosti. 

3 x 10-7 nesreća/godina - gotovo zanemariva mogućnost pojave nesreće, ali ukoliko dođe do navedenog slučaja posljedice su katastrofalne za radnike koji bi se našli u skladištu TDI-a. 

Procjena broja žrtava: 

Obzirom na to da je pogođeno područje unutar proizvodnog pogona to se navedeni broj smrtnih slučajeva odnosi samo na prisutne u ugroženom području. U zoni visoke smrtnosti unutar lokacije područja pogona i postrojenja maksimalni ukupni broj smrtnih slučajeva/ nesreća ili smrtnih slučajeva/događaj iznosit će 1-2 osobe – zaposlenici koji se nađu unutar skladišta. 

Procjena visoke smrtnosti: 

Program ALOHA nije ucrtao zone opasnosti na mapi iz predostrožnosti (kako ne bi dao lažno precizne rezultate), jer nije precizan za male udaljenosti (manje od 100 m), odnosno strujanja i turbulencije u blizini izvora su previše složeni da bi model dao tačan oblik oblaka. 
Koncentracije su ograničene na vrlo mali prostor oko samog izvora, pa nema šireg toksičnog oblaka koji bi zahtijevao evakuaciju okoline. Toksični efekti bi se mogli javiti samo neposredno oko mjesta curenja unutar radijusa manjeg od 10 metara, i to ako osoba udiše direktno iznad mjesta isparavanja. Obzirom da je u pitanju zatvoreno skladište, to znači da bi bili ugroženi samo radnici u neposrednoj blizini (cca 1-2 osobe), dok šira kontaminacija zraka u objektu nije značajna ako je ventilacija prostora minimalna. 


Naziv scenarija: Isparavanje lokve toluen diizocijanata (18m3)

Opis scenarija: Za prikaz je odabran „worst-case“ odnosno najgori scenarij u kojem dolazi do isparavanja 18 m3 TDI-a. U odabranom scenariju, nakon pucanja spremnika, TDI se trenutno izlijeva i isparava, formirajući oblak toksičnih para koji se širi u smjeru vjetra. Kako je TDI teži od zraka, zadržava se pri tlu i u nižim slojevima zraka, što povećava rizik u zatvorenim prostorima i depresijama terena. 
TDI je toksična hemikalija, a ne primarno zapaljiva. Iako ima određenu zapaljivost, glavnu opasnost predstavlja toksični oblak pare koji nastaje, te je on i korišten za izradu zona ugroženosti. 
Zone za AEGL (akutna izloženost opšte populacije) su prikazane za vremenski interval od 60 minuta izloženosti u smjeru vjetra. 

3 x 10-7 nesreća/godina - gotovo zanemariva mogućnost pojave, ali ukoliko dođe do navedenog slučaja posljedice su katastrofalne za radnike koji bi se našli u skladištu TDI-a. 

Procjena broja žrtava: 0,0012 osoba 

Procjena visoke smrtnosti: Program ALOHA nije ucrtao zone opasnosti na mapi iz predostrožnosti (kako ne bi dao lažno precizne rezultate), jer nije precizan za male udaljenosti (manje od 100 m), odnosno strujanja i turbulencije u blizini izvora su previše složeni da bi model dao tačan oblik oblaka. 
Koncentracije su ograničene na vrlo mali prostor oko samog izvora, pa nema šireg toksičnog oblaka koji bi zahtijevao evakuaciju okoline. Toksični efekti bi se mogli javiti samo neposredno oko mjesta curenja unutar radijusa manjeg od 10 metara, i to ako osoba udiše direktno iznad mjesta isparavanja. Obzirom da je u pitanju zatvoreno skladište, to znači da bi bili ugroženi samo radnici u neposrednoj blizini (cca 1-2 osobe), dok šira kontaminacija zraka u objektu nije značajna ako je ventilacija prostora minimalna. 

5. Operativni nadzor 

Operativni nadzor predstavlja skup mjera, procedura i tehničkih rješenja kojima se osigurava da se sve aktivnosti koje mogu izazvati nesreću izvode pod kontrolisanim uslovima, odnosno sigurno. To je zapravo praktična primjena sigurnosnih pravila u svakodnevnom radu, koja podrazumijeva kako se rukuje opasnim supstancama, kako se oprema koristi, održava i nadgleda, te kako se reaguje na odstupanja. 
Ključne komponente operativnog nadzora su:

Ključne komponente operativnog nadzora su: 

1. Standardne operativne procedure podrazumijevaju pisane i odobrene procedure za svaku radnu aktivnost koja može uticati na sigurnost (istovar i pretakanje, provjera nivoa u spremniku, uzimanje uzoraka, održavanje ventila, pumpi i senzora i sl.) 
2. Kontrola radnih uslova i opreme predstavlja redovne provjere i testiranja sigurnosnih sistema, uz dokumentovane planove preventivnog i korektivnog održavanja (senzori curenja i alarmi, sistem ventilacije, detektori toksičnih isparenja, zaštita od prelijevanja i pritiska i sl.). 
3. Nadzor nad vanjskim osobljem (kooperatnima i posjetiocima) uključuje osiguranje da svaka osoba radove izvodi u skladu sa internim sigurnosnim procedurama. 
4. Kontrola pristupa i zona rizika podrazumijeva da su sigurne i ograničene zone jasno definisane, obilježene jasnim oznakama i da je pristup dozvoljen samo obučenom osoblju. 
5. Upravljanje opasnim materijama uključuje vođenje dnevnika prijema, istovara i potrošnje opasne supstance, kao i evidencije o količinama, uslovima skladištenja i roku upotrebe opasne supstance. 
6. Reagovanje na odstupanja podrazumijeva definisane procedure za slučaj uočenih nepravilnosti, pri čemu se svako odstupanje evidentira i analizira. 

Svrha operativnog nadzora je: 

· Obezbijediti sigurne uslove rada za osoblje i okolinu, 
· Održavati kontrolu nad svim opasnim procesima i materijama, 
· Osigurati da se svaka aktivnost odvija u okviru sigurnosnih granica (temperatura, pritisak, količina, ventilacija i sl.) i 
· Spriječiti nenamjerna ispuštanja, curenja, požare ili eksplozije. 

Kako bi se navedena svrha postigla potrebno je da unutar organizacije postoje sljedeći ključni dokumenti: 

· Standardne operativne procedure – osiguravaju siguran rad, 
· Plan održavanja opreme – osigurava prevenciju kvara, 
· Evidencije o periodičnim pregledima i provjerama – služe kao dokaz ispravnosti opreme, 
· Evidencije o prijemu i istovaru opasne supstance – omogućava praćenje kretanja opasne supstance, 
· Plan upravljanja promjenama – osigurava kontrolu novih rizika, 
· Evidencije o incidentima i odstupanjima – olakšavaju analizu uzroka i poboljšanja i 
· Lista graničnih parametara karakterističnih za skladištenje opasnih materija i proizvodni proces – omogućava praćenje kritičnih parametara (temperature, pritisak, količina opasne materije i sl.). 

Svrha operativnog nadzora kod Operatera “PLAMA-PUR BH” d.o.o. je da se osigura da se sve aktivnosti koje uključuju TDI obavljaju na kontrolisan, siguran i dokumentovan način, u skladu sa važećim zakonskim propisima i internim procedurama, a sve sa ciljem sprečavanja nesreća koje mogu prizaći iz nepravilnog rukovanja, curenja ili bilo kojih drugih neželjenih reakcija TDI-a i minimiziranjem mogućih posljedica po ljude, imovinu i okoliš.

Standardne operativne procedure

Obzirom da operativni nadzor obuhvata sve faze rada sa toluen diizocijanatom, to za svaku radnu aktivnost koja može uticati na sigurnost.Operater „PLAMA-PUR BH“ d.o.o. Kakanj ima izrađene i odobrene procedure kojima se definiše redoslijed radnih koraka, mjere zaštite, upotreba lične zaštitne opreme, kao i kontrolne tačke i mjere u slučaju odstupanja. Sve procedure se ažuriraju po potrebi ili nakon svake tehničke promjene i lako su dostupne svim zaposlenicima u svakom trenutku. Odobrene procedure kroz sve faze rada sa toluen diizocijanatom su: 

· Prijem sirovina TDI i poliol, 
· Uputstvo za rukovanje i skladištenje m-TOLILIDEN DIIZOCIANAT, 
· Rad sa diizocianatima, 
· Kratka slikovna uputstva za vozače 
· Postupak kod sumnje na curenje i curenje TDI-a. 
 
Kontrola radnih uslova i opreme

Aktivnosti i procesi koji mogu biti uzrok nesreće većih razmjera su tehnološki opremljeni opremom koja omogućava praćenje radnih procesa, rano prepoznavanje poremećaja u sistemu i potencijalno opasne situacije čime se umanjuje rizik nastanka nesreća većih razmjera s potencijalnom opasnosti za ljude ili okoliš. Spremnici su opremljeni sa svom potrebnom sigurnosnom i regulacijskom opremom, te svim potrebnim tehnološkim priključcima. Svaki spremnik opremljen je slijedećom opremom: 

· ventilom za spoj između spremnika, 
· ventilima za prolaz tekuće faze, 
· ventilima za prolaz plinske faze, 
· sigurnosnim ventilima, 
· ventilom za ispuštanje nečistoća (ovaj ventil je osiguran na način da je sa njemu mobilna ručica, te se isti ne odvrće, osim u slučaju potrebe od strane ovlaštenih osoba), 
· pokazivačem nivoa tekućine, 
· manometrom, 
· termometrom, 
· ulaznim otvorima. 

Rezervoari TDI-a se nalaze u tankvani u koju je omogućeno ispuštanje cijele količine TDI- a iz jednog rezervoara. Skladište toluen diizocijanata je termostatirano, tako da poliol i TDI imaju konstantno propisanu temperaturu (T=21±1°C) što se postiže sistemom radijatorskog grijanja u zimskom periodu, odnosno sistemom hlađenja preko klima uređaja tokom ljtnog perioda. Također, u skladišnom prostoru instaliran je zidni ventilator koji se manuelno uključuje od strane ovlaštene osobe. 

Na pretakalištu je izvedena sklopka u EX izvedbi sa kliještima za uzemljenje cisterne.

Cijeli poslovni krug obezbijeđen je sistemom videonadzora - kamere pokrivaju proizvodni pogon, prostor pretakališta, te vanjski prostor i skladište gotovih proizvoda. 

Prilikom dopune dokumentacije, operater je naveo da je na predmetnoj lokaciji instalirana sirena za uzbunjivanje okolnog stanovništva i radnika u susjednim objektima u slučaju pojave nesreće većih razmjera.

Hidrantska instalacija izvedena je u skladu sa Elaboratom zaštite od požara i važećom zakonskom regulativom. Broj i vrsta protivpožarnih aparata odgovara namjene objekta.

Upravljanje i kontrola rizika povezanih sa starenjem ugrađene opreme u pogonu i postrojenju potrebno je provodi prema redovnom godišnjem planu održavanja opreme i otklanjanjanja uočenih nedostataka (preventivno plansko održavanje). Potrebno je definisati popis opreme čija se redovna kontrola provodi i odrediti strategiju i metodologiju nadzora i kontrole stanja opreme. Činjenice (zatečena stanja) utvrđene kontrolom opreme, prema navedenom planu, potrebno je evidentirati u izrađene obrasce (ček liste), te ukoliko se utvrdi da postoje nedostaci pristupiti njihovom otklanjanju. Za preglede prema godišnjem planu održavanja zadužen je vođa procesne tehnologije i tehničkog servisa (zapisnici dostupni na lokaciji kod operatera). 

Osim preventivnog godišnjeg planskog održavanja, stručno osoblje (vođa procesne tehnologije i tehničkog servisa, komercijalista prodaje i nabave – tehnolog i svaki radnik u djelokrugu svoga radnog mjesta) također provodi stalni nadzor nad radom postrojenja (tekuće oržavanje). Podatke o obavljenom nadzoru postrojenja i procesne opreme potrebno je bilježiti u dnevnicima gdje se upisju sve uočene promjene i nedostatci na ugrađenoj opremi kao i konstatacije da nedostataka nije bilo. Tekuće održavanje obuhvata svakodnevni pregled: volumetera, manometara, sigurnosnih ventila, regulacionih ventila i spremnika. O eventualno uočenim nedostacima ili poremećajima koji se primjete prilikom tekućeg održavanja potrebno je odmah obavijestiti nadređene osobe (vođa procesne tehnologije i tehničkog servisa i direktor), te poduzeti potrebne mjere za otklanjanje nedostataka.

Nadzor nad vanjskim osobljem (kooperantima i posjetiocima)

Kooperati i ostale osobe poslove/aktivnosti smiju obavljati samo uz odobrenje Direktora ili Vođe procesne tehnologije i tehničkog servisa i to tek nakon što su upoznati sa rizicima i sigurnosnim procedurama. Tokom svog boravka uvijek su u pratnji ovlaštenog radnika ispred Operatera. 
Radovi se obavljaju prema odobrenom radnom nalogu kojim se definiše područje rada, odgovorna osoba, vremensko ograničenje, obavezna zaštitna oprema i mjere u slučaju curenja i/ili izloženosti TDI-u.

Kontrola pristupa i zona rizika

Skladište toluen diizocijanata i mjesto pretakanja toluen diizocijanata su označeni kao zone rizika i kao takvi predstavljaju zone ograničenog pristupa, kojoj pristup imaju samo osposobljene osobe. Ove zone su fizički i vizuelno označene.

Upravljanjem opasnim materijama

Skladište toluen diizocijanata je termostatirano, tako da poliol i TDI imaju konstantno propisanu temperaturu (T=21±1°C) kako nebi došlo do prijevremene kristalizacije, a samim tim je smanjena brzina isparavanja TDI-a u slučaju izljevanja. 
Na mjestima gdje se vrši manipulacija sa toluen diizocijanatom, a posebno u skladištu postavljen je sigurnosno-tehnički list (STL) toluen diizocijanata, koji sadrži informacije o njegovim svojstvima, toksičnosti i mogućim reakcijama, kako bi informacije o supstanci uvijek bile lako dostupne svim zaposlenicima koji dolaze u dodir sa istom. 
Vodi se evidencija o količinama toluen diizocijanata, kao i o prijemu, istovaru i internom kretanju (potrošnji).

Reagovanje na odstupanja 

Svaka nepravilnost se odmah prijavljuje Vođi procesne tehnologije i tehničkog servisa, ili u njegovom odsustvu Tehnologu. 

Ukoliko dođe do incidentne situacije u zavisnosti od njenog alarmnog nivoa, pristupa se unutrašnjoj proceduri reagovanja koja je definisana u poglavlju 1.1. Organizacija i osoblje u dijelu Organizacijske strukture sigurnosti (organizaciona šema sigurnosti). 
Nakon svakog incidenta provodi se detaljna analiza uzroka incidentne situacije i predlažu se korektivne mjere, kako se ista ne bi ponovila.

6. Upravljanje promjenom

Upravljanje promjenom na lokaciji područja pogona i postrojenja provodi se u skadu sa internim propisima i dokumentacijom. Isti se primjenjuju na sve tehničke, tehnološke, organizacijske i kadrovske promjene koje mogu na bilo koji način uticati na sigurnost rada postrojenja, a posebno na: 

· uvođenje novih tehnologija, 
· uvođenje novih sistema, dijelova sistema i/ili opreme, 
· promjene tehničko-tehnoloških dijelova postrojenja, 
· promjene u radu postrojenja (postupanja s opasnim tvarima), 
· promjene vrsta i količina opasnih tvari koje mogu uzrokovati nesreće većih razmjera 
· promjene koje su vezane uz izmjene zakona, propisa i standarda. 


Prilikom planiranja izmjena ili projektovanjem novih objekata na lokaciji područja pogona i postrojenja te prilikom uvođenja nove opreme ili dijela sistema razmatraju se mogući utjecaji na postojeći sistem i posljedice uvođenja novih dijelova. Za svaku planiranu promjenu na lokaciji izrađuje se potrebna dokumentacija i primjenjuju svi zakoni i propisi. 
U slučaju privremene promjene ili zamjene dijela sistema razmatraju se mogući uticaji na opremu i procese te se izrađuju privremene upute za postupanje. 
Prije promjene u radu postrojenja, prije uvođenja novih tehnologija, količine i vrsta opasnih tvari koje mogu uzrokovati velike nesreće te prije svake promjene u radu pristupa se izradi revizije sistema upravljanja sigurnošću i ažuriraju se procedure i upute. 
Za svaku novu opremu ili sistem koji se uvodi u rad pogona i postrojenja izrađuju se upute za postupanje. 

Za upravljanje promjenama na lokaciji područja pogona i postrojenja odgovoran je direktor i vođa procesne tehnologije i tehničkog servisa.




7. Planiranje za slučaj opasnosti

Planiranje za slučaj opasnosti se odnosi na usvajanje i provođenje postupaka u slučajevima predvidljivih vanrednih situacija, te planiranje i provođenje posebne obuke za uposleno osoblje, osoblje koje će izvoditi radove na području postrojenja (kooperanti) i posjetioce, koji će u skladu sa objektivnim mogućnostima smanjiti utjecaj nesreće. 

U tehnološkom procesu koji se odvija kod Operatera “PLAMA-PUR BH” d.o.o. Kakanj može se očekivati da dođe do iznenadnog curenja toluen diizocijanata iz spremnika, pri čemu dolazi do širenja toksičnih para. Kao dva scenarija nesreće većih razmjera detaljno su opisani u dijelu 1.2 Identifikacija i procjena velikih opasnosti) uzeti su sljedeći slučajevi: 
najrealističniji scenarij, pri kojem dolazi do curenja toluen diizocijanata iz ventila ili manje pukotine na spremniku i scenarij puknuća spremnika i oslobađanja cijele količine toluen diizocijanata iz spremnika u kratkom vremenu (Isparavanje lokve toluen diizocijanata iz tankvane). 

Planiranje za slučaj opasnosti provodi se kroz izradu procjena rizika i procjena ugroženosti od požara i tehnoloških eksplozija; planiranje vježbi evakuacije i spašavanja, planiranje praktične vježbe za rukovanje opremom za zaštitu od požara (PP aparati, hidranti, apsorbcioni materijal), planiranjem vježbe pružanja prve pomoći. 
Planiranje se provodi kroz razradu scenarija nesreća i njihovih potencijalnih posljedica na aktivnosti unutar područja postrojenja, u neposrednoj blizini i zajednici u najširoj zoni ugroženosti.

Planiranje obuhvata sve radnike, izvođače radova (kooperante); materijalne i ljudske resurse, edukacije i vježbe, evaluaciju stanja i izvještavanje kako bi se na temelju procjene pristupilo novom krugu planiranja radi poboljšanja. 

U dijelu 1.1 Organizacija i osoblje definisana je struktura odgovornosti, izvještavanja i komunikacije za sve aktivnosti vezane za sigurnost. Također, data je i organizaciona šema sigurnosti koja prikazuje postupke u slučaju vanrednih situacija i nesreće većih razmjera. 
Na lokaciji je raspoloživa sljedeća oprema koja služi da sprečavanje i ublažavanje posljedica nesreće većih razmjera:

Sigurnosna oprema:

· pokazivači nivoa tekuće faze u u spremnicima, manometar, termometar,
· sigurnosni ventil,
· tankvana u koju je omogućeno ispištanje cijele količine TDI-a iz jednog rezervoara

Oprema za zaštitu od požara:

· vanjska i unutrašnja hidrantska mreža sa hindratima na različitim lokacijama unutar pogona,
· Vatrogasni aparati

Hidranti su opremljeni potrebnom opremom smještenom u hidrantske ormare. Pregledaju se u skladu sa zakonskom regulativom, kao i vatrogasni aparati.


Sredstva raspoloživa za komunikaciji:

· Telefon u proizvodnom pogonu i u upravnoj zgradi,
· Mobilni telefoni.

Oprema sistema tehničke zaštite:

· sigurnosni sistem video nadzora - kamere pokrivaju proizvodni pogon, prostor pretakališta, te vanjski prostor i skladište gotovih proizvoda, 
· nadzor nad sistemom videonadzora obavlja se na monitoru u kancelariji direktora, 
· na lokaciji je potrebno instalirati sirenu za uzbunjivanje okolnog stanovništva i radnika u susjednim objektima u slučaju pojave nesreće većih razmjera. 

Raspoloživa sredstva za članove tima za provođenje postupaka kod nesreće većih razmjera 

Članovi tima za provođenje postupaka kod nesreće većih razmjera koji spašavaju ugrožene iz prostora sa smanjenom koncentracijom kisika, visokim koncentracijama TDI moraju koristiti lična zaštitna sredstva propisana u sigurnosno tehničkim listovima:


· ZAŠTITA ZA OČI/LICE: Zaštitne naočale za hemijsko prskanje. Lična zaštitna oprema za zaštitu očiju i lica treba da bude u skladu sa evropskim standardom EN166. 
· ZAŠTITA RESPIRATORNIH ORGANA: Respirator sa sljedećim uloškom: Kombinovani filter, tip A2/P3. EN 136/140/141/145/143/149. (Napomena: Ako je ventilacija neadekvatna, mora se nositi odgovarajuća zaštita za disanje.) 
· ZAŠTITA ZA RUKE: Rukavice koje imaju vrijeme prodiranja od najmanje 8 sati: Nitrilna guma - debljina rukavice 0,4 mm. Butil guma -debljina rukavice 0,7 mm. Hloroprenska guma - debljina rukavice 0,5 mm. Da bi se zaštitile ruke od hemikalija, rukavice trebaju biti u skladu s evropskim standardom EN374. (Napomena: Najprikladnije rukavice treba odabrati u konsultaciji s dobavljačem/proizvođačem rukavica, koji može pružiti informacije o vremenu prodiranja materijala rukavica.) 
· ZAŠTITA ZA OSTATAK TIJELA I KOŽE: Gumena kecelja. Gumena obuća. 


Od opreme i alata moraju imati na rapsolaganju:

· Neutralizacijska sredstva (mješavina alkohola i amina, propilenglikol ili difenil-dimetilurea, natrijum bisulfit 10-20 % rastvor, razrijeđeni amonijak) 
· apsorpcioni materijal za TDI (polipropilenski absorbent otporan na agresivne hemikalije – HazMat prostirka, cijevni oblici za obuzdavanje širenje – HazMat Socks, jastuci za veće lokve - HazMat Pillows, granulat za izocijanate – Spill Control Granulat 
· lopate 
· kante sa poklopcima za iskorišteni apsorbens 
· nosila 
· ručno sredstvo za rasvjetu - baterije 


Ormarići sa sanitetskim materijalom i sredstvima za pružanje prve pomoći nalaze se u: 

· portirnici, 
· upravnoj zgradi, 
· proizvodnom pogonu. 

Ormarići se održavaju u urednom stanju i redovno se dopunjavaju opremom prema propisu. Ormarići za prvu pomoć smješteni su na pristupačnom mjestu. Ormarić za pružanje prve pomoći mora biti zatvoren, a na njemu istaknuto ime i broj telefona osobe osposobljene za pružanje prve pomoći.

8.  Praćenje rada objekta

Praćenje rada objekta kao dio sistema upravljanja sigurnosti predstavlja kontinuirani proces nadziranja svih aktivnosti, opreme, procesa i uslova rada sa ciljem sprečavanja nesreća, pravovremenog reagovanja na odstupanja i stalnog unapređenja sigurnosti. Omogućava rano otkrivanje opasnosti i odstupanja od normalnih uslova rada, osigurava praćenje procedura, propisa i tehničkih zahtjeva, te smanjuje vjerovatnoću nesreće većih razmjera i štetnih posljedica, a sveukupno podržava kontinuirano poboljšanje sistema upravljanja sigurnošću. Ovaj segment sistema upravljanja sigurnošću kod Operatera „PLAMA-PUR BH“ d.o.o. Kakanj nije implementiran kroz usvajanje odgovarajućeg standarda prema priznatim normama. 

Iako ne postoje zapisi o praćenju rada objekta, ipak se praćenje provodi kroz svakodnevnu vizuelnu provjeru radne opreme koja se koristi, kao i kroz edukaciju zaposlenika u slučaju opasnosti i načinu postupanja u ukoliko dođe do incidenta. 
Svi događaji koji su prepoznati kao neusklađenosti ili potencijalni uzrok opasnosti/nesreće prijavljuju se Vođi procesne tehnologije i tehničkog servisa, koji vrši analizu i predlaže korektivne mjere. 

Također, potrebno je da se, prema odluci direktora, organizuje interno, najmanje na godišnjem nivou, provjera usklađenosti sa ciljevima koji su utvrđeni u planu sprečavanja nesreća većih razmjera, te o tome sačine zapisnici. Potrebno je analizirati sve nesreće i potencijalno opasne situacije koje bi mogle uzrokovati nesreću. 

Potrebno je definisati korektivne akcije sa obavezno naglašenim rokom i odgovornom osobom za provedbu istih. Nakon realizacije konstatovati, zapisnički potvrditi, da je korektivna akcija provedena, te po potrebi, nakon određenog vremena, provjeriti njenu efikasnost. Za izvještavanje o nesreći i potencijalno opasnoj situaciji odgovoran je Direktor „PLAMA PUR BH“ d.o.o.

9. Revizija i preispitivanje

Kod operatera “ PLAMA PUR BH ” d.o.o. ne postoje zapisi o izvršenoj reviziji i preispitivanju za prethodni period. Obaveza menadžmenta je da u periodu od pet godina vrši periodičnu sistematsku ocjenu Plana sprečavanja nesreća većih razmjera kao i da usvoji procedure za dokumentovanu kontrolu uspješnosti sistema sigurnosnog upravljanja od strane rukovodstva. Plan sprečavanja nesreća većih razmjera dostavlja Federalnom ministarstvu okoliša i tuizma.
10. Obaveze ažuriranja dokumentacije

10.1. Obaveza ažuriranja Plana sprečavanja nesreća većih razmjera

U skladu sa članom 13. Pravilnika, operater je dužan ažurirati Plan sprečavanja nesreća većih razmjera, te u tom smislu izvršiti dopune podataka i informacija, i to:

I. svakih 5 godina od posljednjeg Plan sprečavanja nesreća većih razmjera;

II. bez odlaganja, u slučaju bilo kakve promjene, rekonstrukcije uključujući i slučaj prestanka rada pogona/postrojenja/skladišta, a najkasnije u roku od 60 dana od značajne promjene:
· u postrojenju;
· u skladišnom prostoru;
· u postupku u kojem se koristi opasna tvar;
· u količini, prirodi, agregatnom stanju opasne tvari u poređenju sa podacima sadržanim u postojećem Izvješću o stanju sigurnosti;

III.   u bilo koje drugo vrijeme na inicijativu operatera ili na zahtjev Federalnog ministarstva:
· iz razloga uzimanja u obzir saznanja o novim činjenicama ili novim tehnološkim spoznajama o sigurnosnim pitanjima, uključujući spoznaje koje proizlaze iz analize nesreća ili, u mjeri u kojoj je to moguće, iz izbjegnutih nesreća;
· u slučaju bilo kakvih saznanja i pretpostavki o promjenama glede mogućih bitnih posljedica u vezi s opasnostima povezanima sa nesrećom većih razmjera.

10.2. Promjene u radu

Prema članu 108. Zakona u slučaju promjena u radu pogona i postrojenja ili količini opasnih supstanci koje mogu da rezultiraju pojavom nesreća većih razmjera operater je dužan preispitati i ukoliko je neophodno, ažurirati Plan. 

U slučaju prestanka rada pogona ili postrojenja, navedenih u provedbenim propisima iz i člana 102 stav (1) ovog Zakona, operater je dužan pisanim putem informisati nadležni organ o ispunjavanju uslova predviđenih Plana sprečavanja nesreća većih razmjera, koji se odnose na mjere poduzete nakon što je postrojenje prestalo sa radom.

10.3. Obaveza ažuriranja Informacije o stanju sigurnosti propisana je članom 110. stav (2) Zakona u slučaju promjene u radu u roku od šest mjeseci nakon nastale promjene, te ponovo razmatra svake treće godine. 

10.4. Plan sprečavanja nesreća većih razmjera i Informacija o sigurnosnim mjerama su obavezni prilozi ovog rješenja o saglasnosti.

11. Saglasnost na Plan sprečavanja nesreća većih razmjera izdaje se na period od 5 (pet) godine uz poštivanje obaveza ažuriranja iz tačke 10. ovog Rješenja.

12. Operater koji skladišti opasne supstance dužan je u skladu sa Pravilnikom o registru postrojenja u kojima su prisutne opasne supstance („Službene novine Federacije BiH“, broj 88/22) i čiji je skladišni kapacitet za opasnu supstancu veći od 1% donje granične vrijednosti navedene u Prilogu Ia. (Dio 1. i/ili Dio 2.) Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22), dostaviti podatke u registar postrojenja koja skladište opasne supstance Federalnom ministarstvu okoliša i turizma, te dokaz o izvršenju obaveza predočiti nadležnoj inspekciji pri inspekcijskom nadzoru.

13.  Plan sprečavanja nesreća većih razmjera dostupan je javnosti na internet stranici Federalnog ministarstva.

14. Ovo rješenje se evidentira u službenoj evidenciji nadležnog organa.


Obrazloženje

Federalno ministarstvo okoliša i turizma je dana 06.11.2025. godine zaprimilo dopis operatera za produženje okolinske dozvole broj: UPI 05/2-02-19-5-123/20 SN. Uz dopis dostavljena je i sljedeća dokumentacija:

· Plan sprečavanja nesreća većih razmjera broj: EB-ZO-PSN-1260-04/25,
· Informacija o sigurnosnim mjerama,
· Obrazac obavještenja operatera o pogonu/postrojenju/skladištu koje može izazvati nesreće većih razmjera –Prilog II,
· Izjava o istinitosti podatka od strane PLAMA PUR BH d.o.o. Kakanj,
· Izjava o istinitosti podataka od strane ESTA d.o.o. Busovača,
· Rješenje o upisu u sudski registar broj: 043-0-Reg-08-000523,
· Rješenje o okolinskoj  dozvoli broj: UPI – 05/2-02-19-5-123/20 SN od 04.02.2021. godine
· Izvještaj o monitoringu kvaliteta i kvantiteta otpadnih voda pogona PLAMA PUR BH d.o.o. Kakanj broj: 1291/25 od strane Inspekt RGHR d.o.o. Sarajevo 
· Izvještaj o mjerenju emisije zagađujućih materije  u zrak broj:6-557-6432/25 od 17.09.2025. godine od strane TQM d.o.o. institut za kvalitet, standardizaciju i ekologiju,
· Zapisnici  o periodičnom pregledu i ispitivanju sredstava rada broj: EB-M-156-091/23 I EB-M-156-093/23 od 21.02.2023.godine,
· Zapisnici o izvršenoj obuci i provjeri osposobljenosti radnika za siguran i zdrav rad  broj: EB-O-ZNR-134-30/19 od 20.02.2019. godine i  EB-O-ZNR-134-065/23 od 21.02.2023. godine od strane ESTA d.o.o. Busovača,
· Zapisnik o izvršenoj obuci i provjeri znanja iz oblasti zaštita od požara broj: EB-O-ZOP-1341-361/25 od 29.10.2025. godine od strane ESTA d.o.o. Busovača,
· Potvrde o izvršenoj provjeri stručnog znanja za rukovanje zapaljivim tečnostima i gasovima u prometu broj: EB-279-02-1/19 i EB-279-02-2/19 OD 04.04.20119. godine od trane ESTA d.o.o. Busovača, 
· Sigurnosno – tehnički list za TDI od 30.11.2010. godine, 

Prema Uredbi o pogonima i postrojenjima koja moraju imati okolinsku dozvolu („Službene novine Federacije BiH“, broj: 51/21, 74/22) operater „PLAMA PUR BH“ d.o.o. Kakanj, u  Kaknju ne spada u kategoriju postrojenja za koja je obavezno pribavljanje okolinske dozvole. Međutim, u skladu sa Zakonom i Pravilnikom, operater je obavezan dostaviti Plan sprečavanja nesreća većih razmjera.
Federalno ministarstvo okoliša i turizma izdaje saglasnost na navedenu dokumentaciju kao poseban upravni akt, a ista nije sastavni dio rješenja o okolinskoj dozvoli, jer se obaveza operatera odnosi na prisustvo opasnih supstanci koje mogu dovesti do nesreća velikih razmjera, u količinama navedenim u provedbenom propisu, a ne na obavezu pribavljanja okolinske dozvole.

U skladu sa članom 40. Zakona, Federalno ministarstvo okoliša i turizma je o podnesenom zahtjevu za izdavanje saglasnosti na Plan spečavanja nesreća većih razmjera pravnog lica pravno lice PLAMA-PUR BH d.o.o. Kakanj, obavijestilo zainteresovane strane: 

· putem web stranice Federalnog ministarstva okoliša i turizma o https://fmoit.gov.ba/plan-sprecavanja-nesreca-vecih-razmjera-za-pogon-postrojenje-skladiste-za-proizvodnju-meke-poliuretanske-pjene-sa-skladistem-toluen-diizanocijata-operatera-plama-pur-bh-d-o-o-kakanj/   od 19.03.2026. godine;
· stanovnike jedinice lokalne samouprave Općine Kakanj, dana 26.03.2026. godine;
· nadležno Ministarstvo prostornog uređenje, promet i komunikacije i zaštitu okoline, dana 26.03.2026. godine,Zeničko-dobojskog kantona

Zahtjev za izdavanje saglasnosti na Plan sprečavanja nesreća većih razmjera bio je dostupan na uvid u prostorijama Federalnog ministarstva okoliša i turizma – Sektor za okolinske dozvole, ul. Hamdije Čemerlića br.2, Sarajevo. Primjedbe na Zahtjev za izdavanje saglasnosti na Plan sprečavanja nesreća većih razmjera mogle su se dostaviti u pisanoj formi u roku od 30 dana od dana objavljivanja na web stranicu Federalnog ministarstva okoliša i turizma.

U zakonskom roku od 30 dana zaprimljene su primjedbe i sugestije od strane zainteresiranog subjekta, a to je: Općina Kakanj , broj: 02/1-3148/26 od 17.04.2026. godine 

Primjedbe na Plan sprečavanaj nesreća većih razmjera i Informaciju o sigurnosnim mjerama, operatera „PLAMA-PUR BH“ d.o.o. Kakaknj, od aprila 2026. godine, kako slijedi (citirano):

Federalno ministarstvo okoliša i turizma (FMOIT) je dana 19.03.2026. godine na svojoj službenoj stranici obavijestilo zainteresovanu javnost o podnesenom zahtjevu rješenja na Plan sprečavanja nesreća većih razmjera za pogon/postrojenje/skladišt za proizvonju meke poliuretanske pjene sa skladištem toluen diizanocijata, operatera PLAMA-PUR BH d.o.o. Kakanj. 

Također, Općini Kakanj aktom broj: UPI 05/2-02-19-5-196/25 od 26.03.2026. godine FMOIT je dostavilo akt pod nazivom „Javni uvid u Zahtjev za izdavanje Rješenja o saglanosti na Plan sprečavanja nesreća većih razmjera za pogon/postrojenje/skladište za proizvidnju meke poliuretanske pjene sa skladištem toluen diizanocijata, operatera PLAMA-PUR BH d.o.o. Kakanj“.

S tim u vezi, Općina Kakanj obaviejstila je o predmetnom Javnom uvidu zainteresiranu javnost ojavljivanjem istoga na službenoj internet stranici Općine Kakanj. Također, dostavili smo obavještenje o Javnom uvidu, aktom broj:  02/1-262/26 od 03.04.2026. godine, mjesnim zajednicama koje gravitiraju navedenom operatoru i to mjesnim zajednicama: Haljinići, Bjelavići i Brežani , kako bi dostavili svoje primjedbe i sugestije na predmetni javni uvid. 

Zatim, putem e-maila obavještenje o Javnom uvidu dostavili smo nevladinim organizacijama sa područja općine Kakanj koje se bave zaštitom okoline i to: Udruženje Centar za ekologiju i održivi razvoj C.E.K.O.R. Kakanj, „OKC“ Kakanj, „KA plus“ Kakanj,Udruženje za zaštitu životinja „SKITNICA“ Kakanj, UG „Alternative“ Kakanj , PD „Bobovac“ Kakaknj, SRD „Bistro“ Kakanj i UŽ „Mozaik, kultura i tradicija“ Kakanj. 

Ovim putem, na osnovu uvida u dostavljeni Plan sprečavanja nesreća većih razmjera i prateću Informaciju o sigurnosnim mjerama za operatera „PLAMA-PUR BH“ d.o.o. Kakanj, dostavljam sljedeće primjedbe uz pozivanje na Odredbe Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", br: 51/21).

1. U dokumnetu (str.4, tabela 1) navedena je netačna adresa operatera („Bjelavići bb, Bugojno“).
Obrazloženje: Netačni i nepotpuni osnovni podaci, što je u suprotnosti sa članom 7. i Prilogom II Pravilnika. Naime, član 7. Pravilnika propisuje obavezu distavljanja tačnih i potpunih o operateru i lokaciji postrojenja, dok Prilog II zahtjeva preciznu identifikaciju lokacije.

Primjedba: Dostavljeni podaci nisu u skladu sa navedenim odredbama

2. Nepotpuno definisan prostorni obuhvat postrojenja, operator nije obuhvatio sve katastarske čestice i prostorne cjeline na kojima se nalaze postrojenja i skladišta opasnih materija, što je u suprotnosti sa Prilogom II – opis lokacije i okoline.
Prilog II zahtjeva:
· detaljan opis lokacije,
· prikaz okoline postrojenja,
· identifikaciju objekata i infrastructure u blizini.

Primjedba: Dostavljeni document ne ispunjava ove zahtjeve.

3. Nedostatak sveobuhvatne analize opasnosti, što je u suprotnosti sa članom 8. I Prilogom III Pravilnika. 
Član 8. Propisuje obavezu identifikacije svih mogućih scenarija nesreće, dok Prilog III zahtijeva sistematsku analizu opasnosti. 
Plan razmatra samo ograničen broj scenarija I ne uključuje:
· transport I istovar opasnih materija,
· kvarove opreme,
· hemijske reakcije,
· požare I eksplozije,
· ljudske greške I domino efekte.

Primjedba: navedeno predstavlja značajno odstupanje od zahtjeva Pravilnika.

4. Potcjenjivanje posljedica nesreće, što je u suprotnosti sa Prilogom III – procjena posljedica. Procjena utjecaja (10-25 m) nije adekvatno obrazložena niti potkrijepljena validnim modelima.
Prilog II zahtjeva:
· realističnu procjenu posljedica,
· korištenje odgovarajućih metoda I modela,
· procjenu utjecaja na stanovništvo I okolinu.

Primjedba: Procjena u dostavljenom dokumentu nije u skladu sa navedenim zahtjevima.

5. Na strain 7. Plana tačka 1.. Organizacija I osoblje stav 2. Tačka 3.Komepentencije I obuke, navedeno je sljedeće: citat: ”Osoblje mora imati odgovarajuće kvalifikacije I biti redovno obučavano za siguran rad kroz obuke za sigurno rukovanje opasnim supstancama kojima se vrše manipulaciju, postupanje u slučaju potencijalne nesreće, pravilnu upotrebu zaštitne opreme, te poznavanje planova evakuacije I postupaka u vandrednim situacijama. U cilju što efikasnije implementacije ovog segmenta potrebno je da postoji plan periodičnih obuka I vježbi uz zapisnike o provedenim vježbama, evidencija o obukama kao I ocjena spremnosti osoblja.” kraj citata.

Primjedba: iz navedenog teksta vidi se da je uopšten (odnosi se na sve subjekte sličnog tipa proizvodnje ili skaldištenje opasnih supstanci) ali nije navedeno da li osoblje već ima odgovarajuće kvalifikacije I da li je redovno obučavano za rad I od koga je bučavano.

6. Na strain 10. I 11. Plana, u tabeli 2.,: PLAN OSPOSOBLJAVANJA I DJELOVANJA,
U koloni 4. Tabele je navedeno “Način i program provođenja osposobljavanja” u redu 2,3,5,7 pominje se ovlaštena organizacija za pojedine vrste osposobljavanja prema koloni 1., redovima 2,3,5,7.

Primjedba: ne navodi se tačan naziv tih ovlaštenih organizacija.

7. Nedostatak Sistema uzbunjivanja i informiranja, što je u suprotnosti sa članom 11. Pravilnika.
Član 11. Propisuje obavezu operatera da osigura:
· pravovremeno obavještenje I upozoravanje stanovništva,
· odgovarajuće mehanizme za reagovanje u slučaju nesreće.
Plan se oslanja isključivo na sredstva javnog informisanja, bez: 
· lokalnog sistema uzbunjivanja (sirene),
· direktnih mehanizama upozorenja.

Primjedba: Ovakav pristup nije u skladu sa zahtjevima Pravilnika.

8. Nedovoljno obuhvaćen isnpekcisjki nadzor (u suprotnosti sa članom 17. Pravilnika)
Član 17. Propisuje redovan I sveobuhvatan nadzor nad postrojenjima koja koriste opasne supstance. Evidentirano je da je izvršen samo nadzor ambalaže I ambalažnog otpada, što ne obuhvata:
· ključne procese rasa sa opasnim supstancama,
· sigurnosne sisteme I opremu.

Primjedba: Nadzor nije u skladu sa obimom koji zahtijeva Pravilnik.

9. Nedostatak tehničkih mjera zaštite (u suprotnosti sa članom 9. Pravilnika) . Član 9. Propisuje obavezu uspostave osgovarajućih tehničkih I organizacionih mjera za sprečavanje nesreća. Dokument ne sarži jasne informacije o:
· sistemima detekcije curenja,
· automatskim sigurnosnim sistemima,
· kontinuiranom monitoring.

Primjedba: Navedeno ukazuje na ndovoljno razrađene mjere zaštite.

10. Nedovoljno razrađen utjecaj na okolinu (u suprotnosti sa Prilogom III Pravilnika)
Prilog III zahtijeva procjenu utjecaja na:
· vodu, tlo I zrak,
· mjere sanacije nakon nesreće.

Primjedba: Dostavljeni dokument ne sadrži adekvatnu analiu ovih aspekata.

Zaključak i zahtjev

Na osnovu iznesenog, smatramo da dostavljeni Plan I prateća dokumentcija nisu u potpunosti usklađeni sa odredbama Pravilnika (“SL.novine FBiH” broj:51/21), te ne pružaju pouzdanu osnovu za upravljanje rizikom od nesreće većih razmjera.

Shodno gore navedenom zahtijevamo:
1. Da  nadležni organ izvrši detaljno preispitivanje dostavljene dokumnetacije,
2. Da se operateru naloži usklađivanje Plana sa članovima 7,8,9,11 I 17. Pravilnika kao I Prilozima II I III.
3. Provođenje sveobuhvatnog inspekcijskog nadzora nad postrojenjem, uključujući sve aspekte rada sa opasnim supstancama (kraj citata).

U skladu sa dopisom Federalnog minsitarstva okoliša i turzima od 30.04.2026. godine, broj: UPI 05/2-02-19-5-196/25, „PLAMA-PUR BH“  d.o.o. Kakanj daje očitovanje na primjedbe i sugestije dopisom od 02.06.2026. godine.

Odgovor operatera „PLAMA-PUR BH“ d.o.o. Kakanj na primjedbe na Plan sprečavanja nesreća većih razmjera (citirano):
1. U vezi navoda koji se odnosi na adresu operatora navedenu u tabeli na strani 4. u dokumentu „Plan sprečavanja nesreća većih razmjera“ ističemo da je u pitanju nenamjerna tehnička greška nastala prilikom unosa podataka, gdje je umjesto „Bjelavići bb, Kakanj“ greškom navedeno „Bjelavići bb, Bugojno“.
Naglašavamo da predmetna greška nije nastala s ciljem dostavljanja netačnih podataka niti prikrivanja činjenica, već isključivo kao slučajni propust u jednom dijelu dokumenta. Tačna lokacija postrojenja – „Bjelavići bb, Kakanj“ – dosljedno je navedena u ostatku predmetnog dokumenta, kao i u pratećoj dokumentaciji dostavljenoj uz predmetni dokument.
S obzirom na navedeno, može se zaključiti da se radi o očiglednom propustu tehničke prirode koji ne utiče na identifikaciju operatora, lokacije postrojenja niti na sadržajnu usklađenost dokumentacije sa članom 7. i Prilogom II Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Sl. novine FBiH“ br. 51/21) (u daljem tekstu Pravilnik).

2. U vezi navoda da prostorni obuhvat postrojenja nije potpuno definisan, ističemo da je predmet dostavljenog zahtjeva skladište toluen diizocijanata, kao opasne supstance navedene u Pravilniku. Iz tog razloga je u Prilogu II, tačka 2.9., navedena katastarska čestica na kojoj je smješteno predmetno skladište TDI, dok ostale katastarske čestice u vlasništvu operatera nisu posebno navedene jer se na njima ne nalaze opasne supstance niti predstavljaju predmet ovog zahtjeva.
Također, priložen je i grafički prikaz položaja skladišta TDI, iz kojeg je jasno vidljiva lokacija predmetnog skladišta unutar poslovnog kruga operatera.

Nadalje, tačka 2.9. Priloga II propisuje obavezu kratkog opisa okruženja područja skladišta, uključujući položaj saobraćajnica, stambenih i poslovnih objekata, kao i elemenata koji bi mogli uticati na nastanak ili posljedice nesreće većih razmjera, uz prilaganje karte sa prikazom područja najmanje 1 km oko skladišta.
U dostavljenom Prilogu II navedeno je da su predmet obrasca dvije cisterne TDI, sa posebnim naglaskom na TDI kao opasnu supstancu obuhvaćenu Pravilnikom. Lokacija skladišta i njegovo okruženje su opisani, a priložen je i grafički prikaz iz ALOHA programa sa prikazom zahvaćenog područja i okolnih objekata.
Pri tome je razmatran najrealističniji scenario nesreće većih razmjera, čiji procijenjeni domet zahvaćenog područja iznosi približno 1,6–1,7 ha, odnosno obuhvata isključivo poslovni krug operatera i manji broj obližnjih stambenih objekata. Obzirom da prema izvršenoj analizi posljedice predmetnog scenarija ne dosežu područje od 1 km od skladišta, detaljan opis šireg područja u tom obimu nije posebno razrađivan, već je fokus stavljen na stvarno procijenjeno zahvaćeno područje i elemente koji mogu biti neposredno ugroženi.
Smatramo da su na navedeni način dostavljeni podaci i prilozi suštinski usklađeni sa zahtjevima iz tačke 2.9. Priloga II Pravilnika, te da omogućavaju jasan prikaz lokacije skladišta, njegovog okruženja i potencijalno ugroženog područja u slučaju najrealističnijeg scenarija nesreće većih razmjera. Ukoliko članovi Komisije smatraju da je, nezavisno od procijenjenog zahvaćenog područja, potrebno dodatno prikazati i opisati kompletno područje u radijusu od 1 km oko skladišta, navedeni dio dokumentacije će biti dopunjen i usklađen sa traženim zahtjevom.

3. U vezi navoda da nije izvršena sveobuhvatna analiza opasnosti, ističemo da je procjena rizika izrađena u skladu sa zahtjevima koji se odnose na operatera nižeg razreda, kojem predmetno skladište TDI pripada, što je jasno navedeno kroz dostavljeni Prilog II i ostalu prateću dokumentaciju.
U Prilogu II, tačka 5 – „Scenario procjene rizika“, razrađena su dva scenarija nesreće, i to najrealističniji scenario i worst-case scenario, pri čemu su analizirani scenariji koji se mogu desiti unutar zatvorenog skladišta TDI. Odabrani scenariji kao posljedicu imaju toksične efekte TDI, obzirom da je u dijelu 3 Priloga II, tačka 3.6, kao osnovna vrsta opasnosti za TDI navedeno formiranje oblaka toksičnog gasa, što predstavlja karakterističnu i dominantnu opasnu osobinu predmetne supstance.
Iz navedenog razloga procjena rizika bila je usmjerena prvenstveno na toksične efekte TDI, kao relevantnu opasnost u smislu predmetnog Pravilnika. Ostale moguće opasnosti, poput požara i posljedica požara, nisu posebno obrađivane kroz ovaj Prilog, jer su iste predmet drugih propisa i obrađuju se kroz zasebnu dokumentaciju iz oblasti zaštite od požara.
Također, navodi koji se odnose na transport, utovar i istovar opasnih materija nisu relevantni za predmetni zahtjev, obzirom da član 3. stav (2) tačka c) Pravilnika izričito propisuje da se odredbe Pravilnika ne primjenjuju na prevoz opasnih supstanci cestovnim, željezničkim, unutrašnjim plovnim, morskim ili zračnim putem, niti na direktno povezano privremeno skladištenje, uključujući utovar i istovar.
Nadalje, član 8. Pravilnika propisuje obavezu identifikacije i procjene velikih opasnosti, kao i procjenu njihove vjerovatnoće i ozbiljnosti, što je obrađeno kroz Prilog II, tačka 5 – „Scenario procjene rizika“. S druge strane, obaveza identifikacije svih mogućih scenarija nesreća većih razmjera detaljno je propisana članom 11. Pravilnika, koji se odnosi na postrojenja višeg razreda. Predmetno skladište TDI, koje je predmet zahtjeva, spada u postrojenja nižeg razreda, zbog čega se odredbe člana 11. ne mogu direktno primjenjivati na ovaj slučaj. 

U vezi navoda koji se odnose na Prilog III Pravilnika, ističemo da predmetno skladište TDI spada u postrojenja nižeg razreda, zbog čega se na njega primjenjuju zahtjevi iz Dijela 1 Priloga III, dok se Dio 2 Priloga III odnosi isključivo na postrojenja višeg razreda. Sve stavke propisane Prilogom III – Dio 1 obrađene su u dokumentu „Informacije o sigurnosnim mjerama“, dostavljenom uz predmetni zahtjev. Dodatno, sistematska analiza scenarija nesreća većih razmjera, uključujući proširene informacije o rizicima i mjerama odgovora, propisana je Dijelom 2 Priloga III za postrojenja višeg razreda. Obzirom da predmetno skladište TDI pripada nižem razredu, navedeni zahtjevi nisu primjenjivi na predmetni slučaj.
Smatramo da je procjena rizika izrađena u obimu i na način koji odgovara vrsti postrojenja, klasifikaciji operatera i karakterističnim opasnim svojstvima supstance TDI, te da dostavljena dokumentacija ispunjava zahtjeve propisane za operatere nižeg razreda, kao i da je cjelokupna dokumentacija izrađena u skladu sa zahtjevima Pravilnika koji se odnose na operatere nižeg razreda.
4. U vezi navoda koji se odnose na procjenu posljedica nesreće, ističemo da se predmetno skladište TDI nalazi u okviru postrojenja nižeg razreda, te se na njega primjenjuju zahtjevi Priloga III – Dio 1, dok se zahtjevi iz Dijela 2, uključujući šire sistemske analize scenarija, odnose na postrojenja višeg razreda i nisu obavezujući u ovom slučaju.
U okviru Priloga II – Dio 5, kao i Plana sprečavanja nesreća većih razmjera (tačka 1.2 – Identifikacija i procjena velikih opasnosti), izvršena je procjena dva reprezentativna scenarija (najrealističniji i worst-case scenario) za zatvoreno skladište TDI.
Za modeliranje posljedica korišten je softverski alat ALOHA (Areal Locations of Hazardous Atmospheres), verzija 5.4.7, koji predstavlja međunarodno priznato i široko primjenjivano sredstvo za procjenu atmosferskog širenja opasnih hemikalija i posljedica slučajnih ispuštanja. ALOHA se koristi u okviru EPA/NOAA sistema i predstavlja standardni alat za brze procjene zona opasnosti, posebno u ranoj fazi procjene rizika.
Pored toga, za procjenu vjerovatnoće nesreća većih razmjera korišten je metodološki pristup iz IAEA-TECDOC-727 (Rev.1), koji predstavlja međunarodno priznati priručnik za identifikaciju, rangiranje i procjenu industrijskih rizika u procesnoj industriji. Ova metodologija se široko koristi u inženjerskoj praksi za kvalitativnu i kvantitativnu procjenu rizika, posebno u slučajevima gdje je potrebno uspostaviti realističan odnos između vjerovatnoće događaja i mogućih posljedica.
Na osnovu navedenih metoda i alata izvršena je realistična procjena posljedica, pri čemu su rezultati simulacije jasno prikazali prostorni obuhvat potencijalno ugroženog područja i stvarne efekte na stanovništvo i okolinu. Procjena nije zasnovana na pretpostavkama koje minimiziraju rizik, već na primjeni standardizovanih i međunarodno priznatih modela i metodologija koji se uobičajeno koriste u industrijskoj sigurnosti.
Smatramo da su korišteni alati i pristup u potpunosti adekvatni za vrstu postrojenja i nivo razrade koji se zahtijeva za operatera nižeg razreda, te da dostavljena procjena ispunjava svrhu definisanu Prilogom III – Dio 1, odnosno realno sagledavanje mogućih posljedica i njihovog utjecaja na okolinu.
5. U vezi primjedbe koja se odnosi na tačku 1.1 „Organizacija i osoblje“, stav 2, tačka 3 „Kompetencije i obuke“, ističemo da navedeni dio Plana predstavlja uvodni i opći okvir koji definiše osnovne zahtjeve sistema osposobljavanja osoblja u postrojenjima ovog tipa.
U samom Planu je jasno naznačeno da se detaljna razrada elemenata organizacije i osoblja operatera Plama pur BH nalazi u narednim poglavljima dokumenta (strane 8–11, te dio strane 12), gdje je izvršena konkretizacija svih zahtjeva.
Tačka „Kompetencije i obuke“ detaljno je obrađena na stranama 10 i 11 kroz Tabelu 2: Plan osposobljavanja i djelovanja, u kojoj su jasno definisani: vrste obuka, kategorije osoblja koje podliježe obuci, rokovi za osposobljavanje, kao i način i program provođenja obuka.
Pored planskog dijela, kao dokaz implementacije sistema osposobljavanja dostavljeni su zasebni prilozi – izvještaji o provedenim obukama, koji potvrđuju da osoblje posjeduje odgovarajuće kvalifikacije i da se obuke redovno provode u skladu sa internim planom.
Na taj način, dio koji je u uvodnom tekstu formulisan općenito, u nastavku dokumenta je razrađen kroz konkretne procedure, planove i evidencije, čime je obezbijeđena potpuna sljedivost između planiranih i realizovanih aktivnosti.
6. U vezi primjedbe koja se odnosi na Tabelu 2: Plan osposobljavanja i djelovanja, strane 10 i 11 Plana, ističemo da je u koloni 4. „Način i program provođenja osposobljavanja“ za pojedine vrste obuka navedeno da osposobljavanje provode ovlaštene organizacije koje posjeduju odgovarajuća ovlaštenja ili rješenja nadležnih organa za izvođenje predmetnih obuka.
Nije naveden konkretan naziv pojedinačnih organizacija iz razloga što Plan ne favorizira niti jednu ovlaštenu instituciju, već ostavlja mogućnost izbora između svih pravno priznatih i registrovanih subjekata koji ispunjavaju propisane uslove za izvođenje obuka.
Operater ima mogućnost da prema vlastitom izboru angažuje bilo koju organizaciju koja posjeduje važeće ovlaštenje nadležnog organa za konkretnu vrstu osposobljavanja, u skladu s važećim propisima i internim procedurama sistema upravljanja sigurnošću.
7. U vezi primjedbe koja se odnosi na nedostatak sistema uzbunjivanja i informisanja, ističemo da se navodi iz člana 11. Pravilnika odnose na Izvještaj o stanju sigurnosti, koji je obaveza isključivo za operatere višeg razreda, te stoga nisu direktno primjenjivi na predmetno skladište TDI koje pripada postrojenjima nižeg razreda.
U Planu sprečavanja nesreća većih razmjera, u dijelu 1.5 „Planiranje za slučaj opasnosti“ (strane 21 i 22), jasno su navedeni svi raspoloživi mehanizmi za reagovanje u slučaju nesreće, uključujući opremu i organizacione mjere za ublažavanje posljedica nesreća većih razmjera.
U okviru navedenog je prepoznato da operater u trenutku izrade plana nije imao uspostavljen lokalni sistem uzbunjivanja (sirena), te je planirana njegova nabavka.
Dodatno, u dokumentu „Informacije o sigurnosnim mjerama“, u dijelu 5, navedeno je da u slučaju nesreće većih razmjera koja može imati uticaj izvan lokacije, odgovorna osoba operatera odmah obavještava nadležni operativni centar civilne zaštite, koji preuzima dalje aktivnosti i koordinaciju intervencija u skladu sa propisanim planovima.
Na taj način osigurano je da postoje jasni mehanizmi obavještavanja i reagovanja, kroz kombinaciju internih tehničkih mjera i institucionalne komunikacije sa nadležnim službama.

8. U vezi primjedbe koja se odnosi na inspekcijski nadzor, ističemo da provođenje inspekcijskih nadzora nije u nadležnosti operatera niti izrađivača Plana, već isključivo nadležnih inspekcijskih organa.
S obzirom na nadležnosti inspekcijskih organa, operater ne može uticati na obim i vrstu inspekcijskih aktivnosti, ali osigurava da svi dostupni podaci o izvršenim nadzorima budu transparentno prikazani u okviru dokumentacije. U dokumentu „Informacije o sigurnosnim mjerama“, izrađenom u skladu sa Prilogom III – Dio 1 za operatere nižeg razreda, u dijelu 6 naveden je posljednji inspekcijski nadzor nad područjem postrojenja, pri čemu je jasno dokumentovano da je predmet tog nadzora bio segment ambalaže i ambalažnog otpada, te da ostalih inspekcijskih nadzora nije bilo.

9. U vezi primjedbe koja se odnosi na nedostatak tehničkih mjera zaštite, ističemo da član 9. Pravilnika propisuje obavezu uspostavljanja odgovarajućih tehničkih i organizacijskih mjera za sprječavanje nesreća, što je u Planu obuhvaćeno kroz više cjelina.
U Planu sprečavanja nesreća većih razmjera, u tačkama 1.3 „Operativni nadzor“ i 1.5 „Planiranje za slučaj opasnosti“, detaljno su opisani raspoloživi tehnički i organizacioni mehanizmi zaštite, kao i mjere za reagovanje u slučaju nesreće i ublažavanje njenih posljedica. Također su identificirane i određene preporučene mjere koje operater treba dodatno unaprijediti u cilju podizanja nivoa sigurnosti.
Smatramo da kombinacija postojećih tehničkih rješenja, organizacionih procedura i planiranih unapređenja predstavlja adekvatan i proporcionalan nivo zaštite u skladu sa karakterom postrojenja nižeg razreda i zahtjevima Pravilnika.
10. U vezi primjedbe koja se odnosi na nedovoljno razrađen utjecaj na okolinu, ističemo da se zahtjevi iz Priloga III – Dio 2, uključujući detaljniju analizu utjecaja na okolišne komponente (voda, zrak, tlo) i mjere sanacije nakon nesreće, odnose isključivo na operatere višeg razreda.
Predmetno skladište TDI pripada postrojenjima nižeg razreda, te je obavezno ispunjavanje zahtjeva Priloga III – Dio 1, koji su u potpunosti obrađeni u dokumentu „Informacije o sigurnosnim mjerama“.
Smatramo da je obim analize proporcionalan klasifikaciji postrojenja i u skladu sa važećim odredbama Pravilnika za operatere nižeg razreda.
ZAKLJUČAK: U izradi predmetne dokumentacije nije bilo namjernog prikrivanja podataka, niti pogrešne interpretacije u smislu umanjivanja ili minimiziranja stvarnih rizika i obaveza operatera.
Svi podaci su obrađeni u skladu sa dostupnim informacijama, važećim propisima i klasifikacijom predmetnog postrojenja kao operatera nižeg razreda, uz primjenu odgovarajućeg nivoa detaljnosti propisanog Pravilnikom. Cilj izrade dokumentacije bio je isključivo prikaz realnog stanja, identifikacija relevantnih rizika i uspostavljanje adekvatnih mjera zaštite.
Ukoliko članovi Komisije smatraju da je potrebno izvršiti dodatne dopune, pojašnjenja ili ispravke bilo kojeg dijela dokumentacije, izražavamo punu otvorenost za saradnju i spremnost da se iste u najkraćem mogućem roku implementiraju (kraj citata).

Odgovor na primjedbe na Plan sprečavanja nesreća većih razmjera od strane Federalnog ministarstva okoliša i turizma su, kako slijedi:
Federalno ministarstvo okoliša i turizma zaprimilo je Vaše primjedbe i sugestije dostavljene u okviru postupka izdavanja saglasnosti na Plan sprečavanja nesreća većih razmjera operatera “PLAMA PUR BH” d.o.o. Kakanj.
Obavještavamo Vas da su dostavljene primjedbe proslijeđene operateru radi očitovanja, te je operater dostavio svoje očitovanje na iste. U prilogu ovog akta dostavljamo Vam odgovore operatera.
Nakon razmatranja dostavljenih primjedbi i očitovanja operatera, Federalno ministarstvo okoliša i turizma daje sljedeće očitovanje:
· Povodom primjedbe da operater nije obuhvatio sve katastarske čestice, napominjemo da je operater u Planu naveo katastarske čestice na kojima se nalazi skladište toluen diizocijanata, za koje se i provodi postupak izdavanja saglasnosti na Plan sprečavanja nesreća većih razmjera.
· Povodom primjedbi koje se odnose na sveobuhvatnost analiza, identifikaciju mogućih scenarija i procjenu posljedica nesreća, operater je izvršio analizu i obradio dva moguća scenarija (najrealističniji i worst case scenario), primjenom ALOHA softverskog alata i metodološkog pristupa IAEA-TECDOC-727, čime je izvršena procjena mogućih posljedica akcidentnih situacija. Imajući u vidu da operater u dostavljenom Planu nije obradio scenarije povezane sa domino-efektom, kao ni moguće prirodne uzroke nastanka nesreća (zemljotres, poplave i požari), navedeni dio će biti potrebno dopuniti, te će se od operatera zahtijevati da izvrši odgovarajuću izmjenu i dopunu Plana sprečavanja nesreća većih razmjera.
· Povodom primjedbe koja se odnosi na osposobljavanje radnika, operater je u dokumentaciji prikazao način osposobljavanja osoblja, kao i organizacijsku strukturu sa jasno definisanim odgovornostima i zaduženjima.
· Povodom primjedbe koja se odnosi na sistem uzbunjivanja i informisanja, operateru će kroz mjere u rješenju biti naložena obaveza uspostavljanja lokalnog sistema uzbunjivanja (sirene).
· Povodom primjedbe koja se odnosi na utjecaj na okolišne komponente (vodu, tlo i zrak), napominjemo da Prema Uredbi kojom se utvrđuju pogoni i postrojenja koja moraju imati okolinsku dozvolu („Službene novine Federacije BiH“, broj: 51/21 i 74/22), utvrđeno je da predmetna aktivnost (skladište TDI) nije obuhvaćena Prilogom I niti Prilogom II navedene Uredbe, te za istu nije propisana obaveza pribavljanja okolinske dozvole. Međutim, navedeno ne oslobađa operatera od obaveze poštivanja općih zahtjeva zaštite okoliša propisanih članom 84. Zakona o zaštiti okoliša, koji se primjenjuju na sve pogone i postrojenja i koje je operater dužan ispunjavati tokom izgradnje, rada, održavanja i prestanka rada postrojenja.
U skladu sa članom 4. stav (3) Uredbe, nadležni organ prilikom izdavanja drugih potrebnih dozvola (vodni akti, urbanistička saglasnost, građevinska dozvola i dr.) za pogone i postrojenja za koja nije potrebna okolinska dozvola utvrđuje ispunjenost zahtjeva zaštite okoliša.
Istovremeno, predmetno skladište podliježe obavezi pribavljanja saglasnosti na Plan sprečavanja nesreća većih razmjera, u skladu sa Pravilnikom o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“, br. 51/21 i 96/22).
Također, u postupku izdavanja saglasnosti formirana je stručna komisija sa zadatkom da izvrši stručnu ocjenu dokumentacije operatera i sačini Izvještaj o njenoj prihvatljivosti. Nakon izvršene ocjene, stručna komisija je prihvatila Plan sprečavanja nesreća većih razmjera, uz određene preporuke i mjere koje će biti uzete u obzir prilikom donošenja rješenja.
Zahvaljujemo Vam na dostavljenim primjedbama i doprinosu u okviru predmetnog postupka izdavanja saglasnosti na Plan sprečavanja nesreća većih razmjera.

Federalno ministarstvo okoliša i turizma dana 02.06.2026. godine imenovalo stručnu komisiju za analizu i ocjenu Plana sprečavanja nesreća većih razmjera za  za postrojenje za pogon proizvodnje meke poliuretanske pjene. Dopisom od 05.06.2026. godine ovo Ministarstvo je obavijestilo operatera o imenovanju stručne komisije. Stručna komisija je, prilikom razmatranja dostavljene dokumentacije, utvrdila da se dokumentacija može odobriti uz ispunjenje određenih uslova kako je to detaljno navedeno u izvještajima stručne komisije.

S tim u vezi, putem elekstronske poruke od 20.07.2026. godine ovo Ministarstvo je obavijestilo operatera da postupi u skladu s komentarima i sugestijama stručne komisije u ostavljenom roku. 
Isti dan, operater je zatražio da se rok od 8 dana koji je ostavljen za dostavu komentara u skladu sa komentarima stručne komisije , produži zbog odsustva voditelja postupka kao i ljudi iz konsultanske kuće koji su izradili Plan. Molba za produženje roka im je uvažena.

Dana 20.08.2026. godine u ovom Ministarstvu je zaprimljena dopunska dokumentacija operatera dokumentacija usklađena sa svim primjedbama i komentarima stručne komisije: 

· Plan sprečavanja nesreća većih razmjera,
· Ugovor o preuizmanju, skladištenju i zbrinjavanju opasnog otpada između „PLAMA PUR BH“  d.o.o. Kakanj i C.I.A.K. d.o.o. Sarajevo, broj: 68/26 od 29.05.2026. godine,
· Rješenje o upotrebi građevine broj: 12-23-2748/05 od 13.12.2005. godine od strane Ministarstvo za prostorno uređenje, promet i komunikacije zaštitu okoline,
· Izvještaj o izvršenoj obuci, 
· Plan osposobljavanja radnika,
· Uputa za postupanje u slučaju curenja i prosipanja TDI-ja.
Stručna komisija je, nakon razmatranja ažurirane dokumentacije, konstatovala da je dokumentacija sadržajno izrađena u skladu sa Pravilnikom. Imajući u vidu navedeno, stručna komisija je ocijenila da se Plan sprečavanja nesreća većih razmjera može odobriti.
Federalno ministarstvo okoliša i turizma je dopisom od 26.03.2026. godine uputilo zahtjev Federalnoj upravi za inspekcijske poslove za dostavu izvještaja o izvršenim inspekcijskim nadzorima na predmetnom postrojenju. 

Federalna uprava za inspekcijske poslove je dana 03.07.2026. godine, je dostavila sljedeću raspoloživu dokumentaciju o obavljenim inspkecijskim nadzorima:

· Zapisnik  o inspekcisjkom nadzoru broj: UP1-10-19-3-00147/2021-1005-P-1005-1-P od 15.12.2021. godine; 
· Rješenje broj: UP1-10-19-3-08214/2021-1005-2-P od 27.12.2021. godine;
· Zapisnik o inspekcijskom nadzoru broj: UP1-10-19-3-08214/2021-1005-4-P od 19.01.2022. godine

Prema kontrolnom zapisniku od 19.01.2022. godine inspekcijski nalaz je uredan iz kojeg je vidljivo da operater postupa po Rješenju inspektora.
Nacrt saglasnosti ________________________________________________________
_____________________________________________________________________

Na osnovu provedenog postupka i izvedenih dokaza, utvrđeni su svi podaci u skladu sa odredbom članova 103., 104. i 106., Zakona i članova 8., 12. i 13. Pravilnika, te je riješeno kao u dispozitivu ovog Rješenja.
          
U skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“ broj: 43/13), podnosilac zahtjeva je uplatio 250,00 KM na budžetski račun kod UNION banke d.d. Sarajevo. 


Uputa o pravnom lijeku:

Ovo rješenje je konačno u upravnom postupku i protiv njega nije dopuštena žalba. Protiv ovog rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu.




        M I N I S T R I C A
                                                                                             
                                                                                                       dr. sc. Nasiha Pozder








Dostaviti:
· PLAMA-PUR BH“ d.o.o. Kakanj
Bjelavići bb, 72 240 Kakanj
· Općina Kakanj
Ulica branilaca br.1, 72 240 Kakanj
· Ministarstvo za prostorno uređenje, promet i komunikacije i zaštitu okoline
Kučukovići 2, 72 000 Zenica
· Federalna uprava za inspekcijske poslove,
ul. Fehima efendije Čurčića 6, 71 000 Sarajevo
· Sektor za okolinske dozvole, procjenu uticaja na okoliš i registar zagađivača
· arhiva

